विटामिन ई
विटामिन ईसे आशय यौगिकों के एक समूह से है जिनमें टोकोफेरॉल और टोकोट्रॉयनॉल दोनों विद्यमान हों यह खून में रेड बल्ड सेल या लाल रक्त कोशिका (Red Blood Cell) को बनाने के काम आता है। यह विटामिन शरीर में अनेक अंगों को सामान्य रूप में बनाये रखने में मदद करता है जैसे कि मांस-पेशियां व अन्य कोशिकाएँ। यह शरीर को ऑक्सीजन के एक नुकसानदायक रूप से बचाता है, जिसे ऑक्सीजन रेडिकल्स (oxygen radicals) कहते हैं। इस गुण को एंटीओक्सिडेंट (anti-oxidants) कहा जाता है। विटामिन ई, सेल के अस्तित्व बनाय रखने के लिये, उनके बाहरी कवच या सेल मेमब्रेन को बनाए रखता है। विटामिन ई, शरीर के फैटी एसिड को भी संतुलन में रखता है।https://healthrajj.com/vitamin-e-capsule-uses-in-hindi/ Archived 2023-04-09 at the वेबैक मशीन समय से पहले पैदा हुए नवजात शिशु में, विटामिन ई की कमी से खून की कमी हो जाती है। इससे उनमें रक्ताल्पता (एनेमिया) हो सकता है। बच्चों और वयस्क लोगों में, विटामिन ई की कमी से मस्तिक की तंत्रिकाओं की समस्या हो सकती है। अत्यधिक विटामिन ई लेने से रक्त कणिकाओं पर प्रभाव पड़ सकता है, जिससे की खून बहना या बीमारी होना सम्भव है।